આ સમગ્ર મામલે હાર્દિકે ટ્વીટ કરતાં કહ્યું હતું કે, ગુજરાતમાં હજારો લિટર દારૂ પણ ભાજપની નજર હેઠળ બોર્ડર પરથી આવે છે, ત્યારે આ સીસીટીવી ક્યાં જાય છે? આ સીસીટીવી ફૂટેજની વાત મીડિયામાં પ્રસર્યા બાદ પણ હાર્દિક પટેલ પોતાના મત પર અડગ છે અને તેમણે જણાવ્યું હતું કે, હું રાહુલ ગાંધીને નથી મળ્યો. મેં તમામ સીસીટીવી ફૂટેજ જોયા છે અને એમાં ક્યાંય પણ મારી રાહુલ ગાંધી સાથે મુલાકાત થઇ હોય એ વાત સ્પષ્ટ થતી નથી. ભાજપ એ જવાબ આપે કે આ ફૂટેજ લીક કઇ રીતે થયા? આ રીતે તો મારી પ્રાઇવસીનું હનન થયું છે. ગુજરાતમાં બોર્ડર પરથી હજારો લિટર દારૂ આવે છે ત્યારે આ સીસીટીવી ફૂટેજ ક્યાં જાય છે?